Κύριο λήμμα: Πορεία των ελληνικών ομάδων στην Ευρωλίγκα
Η τέταρτη δεκαετία της παρουσίας των ελληνικών ομάδων στις ευρωπαϊκές διοργανώσεις μπάσκετ, έφερε την καθιέρωση της Ελλάδας στη συνείδηση των ευρωπαίων φιλάθλων ως μιας από τις υπερδυνάμεις του χώρου, καθώς στη διάρκειά της σημειώθηκαν τεράστιες επιτυχίες με κορυφαία διάκριση την κατάκτηση της Ευρωλίγκας δυο φορές, πρώτα από τον Παναθηναϊκό και μετά από τον Ολυμπιακό.

Η εκπροσώπηση της χώρας μας στο συγκεκριμένο θεσμό, ο οποίος αναβαθμίσθηκε από τους ιθύνοντες της FIBA στα μέσα της δεκαετίας του 1990 κατά τα πρότυπα του NBA, αυξήθηκε από μία που ήταν αρχικά και έφτασε τελικά στις τρεις ομάδες, αριθμό με τον οποίο μετείχε και τα επόμενα χρόνια.

|  |
| --- |
|  |

1989-90
-------

* Ελληνική συμμετοχή: **Άρης**

### Ο Άρης στον όμιλο

Η Ελληνική ομάδα πραγματοποίησε ικανοποιητική εμφάνιση, καταλαμβάνοντας την τέταρτη θέση και αφήνοντας εκτός φάιναλ-φορ τη φημισμένη Φίλιπς Μιλάνο. Ωστόσο, οι παίκτες του έχουν φρικτά παράπονα από τους Ιταλούς για τη συμπεριφορά τους στο ματς του β΄γύρου, όταν με τη δύναμη της έδρας, τα επεισόδια που προκλήθηκαν και τη συνδρομή της διαιτησίας των Γιούγκεμπραντ-Γκεόργκε που ανέχθηκαν το σκληρό παιχνίδι των γηπεδούχων, η Ελληνική ομάδα υποχρεώθηκε να ηττηθεί, παρότι είχε προηγηθεί στη μεγαλύτερη διάρκεια της αναμέτρησης. Ο Άρης πέτυχε γρήγορα τις 8 νίκες στον όμιλο για να προκριθεί, έχασε όμως τη χρυσή ευκαιρία να κάνει μια ακόμη εναντίον της ΠΟΠ'84 στη Θεσσαλονίκη, μιας και έτσι θα απέφευγε τους καταλανούς στον ημιτελικό του Φάιναλ-Φορ.

Τα αποτελέσματα ήταν: Μπάλκαν-Άρης 91-107 (στο ημίχρονο σημειώθηκε έντονος διαπληκτισμός μεταξύ Γκάλη και Ιωαννίδη) και 88-119. Όμιλος: Με Λεχ Πόζναν 116-92 και 103-78\*, Μπαρτσελόνα 56-90\* και 94-100, Φίλιπς 94-77 και 92-100\*, Λιμόζ 84-94\*και 89-79, Ντεν Χέλντερ 110-102 και 99-72\*, Γιουγκοπλάστικα 89-85\* και 79-80, Μακάμπι 98-81 και 92-94\*.

| Φάση | Αντίπαλος |   Εντός   |   Εκτός   |
| --- | --- | --- | --- |
| 1ος γύρος |  BC Μπαλκάν | **119-88** | **107-91** |
| Φάση ομίλων |  ΚΚ Ποζναν | **116-92** | **103-78** |
|  Μπαρτσελόνα | **94-100** | **56-90** |
|  Ολύμπια Μιλάνο | **95-77** | **92-100** |
|  Λιμόζ | **89-79** | **84-94** |
|  Ντεν Χέλντερ | **110-102** | **99-72** |
|  ΚΚ Σπλιτ | **79-80** | **89-85** |
|  Μακάμπι Τελ Αβίβ | **98-81** | **92-94** |
| Final Four |  Μπαρτσελόνα | **83-104** |
|  Λιμόζ | **91-103** |

1990-91
-------

* Ελληνική συμμετοχή: **Άρης**

### Οι αγώνες του Άρη

Στο β' προκριματικό γύρο ο Άρης (έχοντας ως δυο ξένους τον Αμερικανό Μπραντ Σέλερς και τον Κροάτη Γκόραν Σόμπιν) αντιμετώπισε τη Φινλανδική Σάαμπ Ουουσικαουπούνκι την οποία κατενίκησε με 116-92 εκτός έδρας (Γκάλης 28 πόντους αλλά και 21 άσιστ) και 140-91 στη ρεβάνς του Αλεξάνδρειου (Γκάλης 23 άσιστ).

Στον όμιλο, έχοντας νέο προπονητή το Λάζαρο Λέσιτς η ομάδα της Θεσσαλονίκης πραγματοποίησε ικανοποιητική εμφάνιση, αλλά τελικά έμεινε στην πέμπτη θέση (με 7 νίκες, ισάριθμες ήττες και 21 βαθμούς) και αποκλείστηκε από τη συνέχεια. Στα δυο τελευταία παιχνίδια, προπονητής του Άρη ήταν ο Μιχάλης Κυρίτσης.

* Τα αποτελέσματά του ήταν: Με Κίνγκστον 103-90 και 96-97\* (έπειτα από 2 παρατάσεις) που ήταν η καθοριστική ήττα λόγω της οποίας τελικά αποκλείστηκε, με Μπαρτσελόνα 64-92\* και 93-110 (το παιχνίδι διακόπηκε για 45' λόγω προβλήματος στην ηλεκτροδότηση του Παλαί Ντε Σπορ και στην ελληνική ομάδα επιβλήθηκε ποινή 3 αγωνιστικών χωρίς θεατές για τη συνέχεια), με Λεβερκούζεν 89-98\* και 133-117, με ΠΟΠ'84 92-71 (τεράστια επιτυχία) και 63-93\*, με Μακάμπι 93-81 και 89-101\*, με Λιμόζ 108-88 και 106-98\* (η πρώτη νίκη των "κίτρινων" μέσα στο "Μομπλάν") και με Σκαβολίνι 96-95 και 89-93\* (σε έναν αγώνα "ζωής ή θανάτου" για τους δυο αντιπάλους).

| Φάση | Αντίπαλος |   Εντός   |   Εκτός   |
| --- | --- | --- | --- |
| 1ος γύρος |  Σάαμπ Ουουσικαουπούνκι | **140-91** | **116-92** |
| Φάση ομίλων |  Κίνγκστον | **103-90** | **96-97** |
|  Μπαρτσελόνα | **93-110** | **64-92** |
|  Λεβερκούζεν | **133-117** | **89-98** |
|  ΠΟΠ'84 | **92-71** | **63-93** |
|  Μακάμπι Τελ Αβίβ | **93-81** | **89-101** |
|  Λιμόζ | **108-88** | **106-98** |
|  Σκαβολίνι | **96-95** | **89-93** |

1991-92
-------

* Ελληνική συμμετοχή: **Άρης**

Για έβδομη συνεχόμενη φορά, ο πρωταθλητής Ελλάδας Άρης θα έπαιρνε μέρος στη διοργάνωση, αυτή τη φορά όμως με πολλά διοικητικά και οικονομικά προβλήματα, αλλά και χωρίς τον "ισόβιο" τεχνικό του, Γιάννη Ιωαννίδη που είχε αποχωρήσει. Στη θέση του προσλήφθηκε ο Αμερικανός Τζορτζ Φίσερ, που όμως απέτυχε να προσδώσει ομοιογένεια σε μια αναστατωμένη ομάδα και η συνεργασία των δυο πλευρών έληξε πρόωρα. Παράλληλα, η χρονιά ήταν η τελευταία με το Γκάλη στη σύνθεση των Θεσσαλονικέων έπειτα από 13 ολόκληρα χρόνια.

Στο δυο προκριματικούς γύρους ο Άρης απέκλεισε κατά σειρά την Αλβανική Παρτιζάνι Τιράνων (98-79 εκτός έδρας και 110-67 στο Παλαί Ντε Σπορ) και την Πολωνική Γκντανσκ (75-74 εκτός και 106-88 στη ρεβάνς).

Ωστόσο, στο Β' ημιτελικό όμιλο όπου τοποθετήθηκε, η ομάδα του Λάζαρο Λέσιτς πραγματοποίησε απογοητευτικές εμφανίσεις. Χωρίς τον Αμερικανό Ουόλτερ Μπέρι που έφυγε δυσαρεστημένος, με τον Γιαννάκη να απέχει διεκδικώντας χρωστούμενα, επιπλέον ελλείψεις λόγω αρκετών τραυματισμών και μόνο ξένο το Μίροσλαβ Πετσάρσκι, τερμάτισε στην έβδομη θέση, με μόλις 17 βαθμούς (3 νίκες-11 ήττες).

* Τα αποτελέσματά του ήταν: Με Λεβερκούζεν 103-89 και 80-126\*, με Εστουντιάντες 58-88\* και 88-99, με Μπανταλόνα 69-91\* και 92-118, με Ντεν Χέλντερ 74-69 και 73-93\*, με Μάες Πιλς 76-92\* και 86-84, με Φίλιπς Μιλάνο 108-111 και ήττα στην Ιταλία και με Παρτιζάν 75-83 και ήττα στο Βελιγράδι.

| Φάση | Αντίπαλος |   Εντός   |   Εκτός   |
| --- | --- | --- | --- |
| 1ος γύρος |  Παρτιζάνι Τιράνων | **110-67** | **98-79** |
| 2ος γύρος |  Γκντανσκ | **106-88** | **75-74** |
| Φάση ομίλων |  Λεβερκούζεν | **103-89** | **80-126** |
|  Εστουντιάντες | **88-99** | **58-88** |
|  Μπανταλόνα | **92-118** | **69-91** |
|  Ντεν Χέλντερ | **74-69** | **73-93** |
|  Μάες Πιλς | **86-84** | **76-92** |
|  Φίλιπς Μιλάνο | **108-111** | **86-117** |
|  Παρτιζάν Βελιγραδίου | **75-83** | **89-93** |

1992-93
-------

* Ελληνική συμμετοχή: **ΠΑΟΚ, ΟΣΦΠ**

### ΠΑΟΚ

Ο πρωταθλητής Ελλάδας ξεκίνησε τις υποχρεώσεις του με αντίπαλο τον "αδελφό" Πεζοπορικό στον πρώτο προκριματικό γύρο, τον οποίο απέκλεισε με δυο ευρείες νίκες (104-61 στην Κύπρο και 107-69 στο Παλέ Ντε Σπορ). Στη συνέχεια κληρώθηκε να αγωνιστεί κατά του Ερυθρού Αστέρα Βελιγραδίου, αλλά η ομάδα της Σερβίας τιμωρήθηκε με αποκλεισμό, λόγω του εμφυλίου πολέμου στην πρώην Γιουγκοσλαβία που τότε μαίνετο.

Έτσι, οι παίκτες του Ίβκοβιτς πέρασαν "μπάι" στα ημιτελικά.

* Τα αποτελέσματά του ΠΑΟΚ στον όμιλο ήταν: Με Σκαβολίνι 70-80 και 69-65, Λιμόζ 67-57 και 58-60, Μακάμπι 81-85 και 78-63, Μπολόνια 75-64 και 64-62, Μπανταλόνα 83-81 και 71-84, Τσιμπόνα 82-71 και 81-67.

Η 12άδα του ΠΑΟΚ 1992-93: Νο 4. Αχιλλέας Μαματζιόλας Νο 5. Γιώργος Βαλαβανίδης Νο 6. Νίκος Μπουντούρης Νο 7. Μπάνε Πρέλεβιτς Νο 8. Γιώργος Κουκλάκης Νο 9. Κεν Μπάρλοου Νο 10. Τζον Κόρφας Νο 11. Χρήστος Τσέκος Νο 12. Κλ. Λέβινγκστον Νο 13. Παναγιώτης Φασούλας Νο 14. Νίκος Φιλίππου Νο 15. Γιώργος Μπαλογιάννης

| Φάση | Αντίπαλος |   Εντός   |   Εκτός   |
| --- | --- | --- | --- |
| 1ος γύρος |  Πεζοπορικός | **104-61**  | **107-69** |
| 2ος γύρος |  Ερυθρός Αστέρας | **2-0** | **2-0** |
| Φάση ομίλων |  Σκαβολίνι | **69-65** | **70-80** |
|  Λιμόζ | **67-57** | **58-60** |
|  Μακάμπι Τελ Αβίβ | **78-63** | **81-85** |
|  Βίρτους Μπολόνια |  **75-64**  |  **64-62** |
|  Μπανταλόνα | **83-81**  | **71-84,** |
|  Τσιμπόνα | **82-71** | **81-67** |
| Προημιτελικοί |  Ορτέζ | **81-65** | **103-86** |
| Final Four |  Μπενετόν Τρεβίζο | **77-79** |
|  Ρεάλ Μαδρίτης | **76-70** |

### Ολυμπιακός

Δεκατέσσερα ολόκληρα χρόνια μετά την τελευταία του συμμετοχή, ο Ολυμπιακός επέστρεψε στην κορυφαία διασυλλογική Ευρωπαϊκή διοργάνωση με εντυπωσιακό τρόπο, σαν δεύτερος στην κατάταξη του πρωταθλήματος της Α1 ανδρών 1992.

Μετά τους αρχικούς δυο προκριματικούς γύρους, η ομάδα του Πειραιά της οποίας ο νέος πρόεδρος Σωκράτης Κόκκαλης είχε προσλάβει τον Γιάννη Ιωαννίδη για προπονητή, επενδύοντας στην τεράστια πείρα του, έφθασε άνετα στην ημιτελική φάση.

* Τα αποτελέσματά του ήταν: Με Εστουντιάντες 73-66 και 73-80\*, Λεβερκούζεν 63-66\* και 79-63, Ρεάλ 74-92\* και 63-62, Ορτέζ 93-96 και 65-64\*, Ζαντάρ 77-86\* και 75-61, Μπενετόν 91-86 και 67-75\* και Μάες Πιλς 79-60, 85-66\*

Στα Play-Off ξεκίνησε με νίκη στο ΣΕΦ επί της Λιμόζ, αλλά υπέκυψε δύσκολα στα δυο παιχνίδια του "Μπομπλάν" που ακολούθησαν. Ωστόσο, οι πολύτιμες εμπειρίες των νεαρών παικτών του (Μίλαν Τόμιτς, Ντράγκαν Τάρλατς, Φράνιο Νάκιτς, Τζορτζ Παπαδάκος κ.α) θα φαίνονταν ιδιαίτερα χρήσιμες στα χρόνια που ακολούθησαν.

| Φάση | Αντίπαλος |   Εντός   |   Εκτός   |
| --- | --- | --- | --- |
| 2ος γύρος |  Ολύμπια Λιουμπλιάνας | **88-81** | **88-85** |
| Φάση ομίλων |  Εστουντιάντες | **73-66** | **73-80** |
|  Λεβερκούζεν | **79-63** | **63-66** |
|  Ρεάλ Μαδρίτης | **63-62** | **74-92** |
|  Ορτέζ | **93-96**  | **65-64** |
|  Ζαντάρ | **75-61** | **77-86** |
|  Μπενετόν Τρεβίζο | **91-86**  | **67-75** |
|  Μάες Πιλς | **79-60** | **85-66** |
| Προημιτελικοί |  Λιμόζ | **70-67** | **53-59** |
| **58-60** |

1993-94
-------

* Ελληνική συμμετοχή: **Ολυμπιακός, Παναθηναϊκός**

Ο Ολυμπιακός τερμάτισε πρώτος στον όμιλο, με 11-3 νίκες.

ΟΣΦΠ-ΛΕΒΕΡΚΟΥΖΕΝ 92-70 70-53
ΟΣΦΠ-ΡΕΑΛ Μ. 75-73 58-57 
ΟΣΦΠ-ΜΠΕΝΕΤΟΝ 80-65 79-73
ΟΣΦΠ-ΜΑΕΣ ΠΙΛΣ 71-63 86-70
ΟΣΦΠ-ΜΠΑΡΤΣΕΛΟΝΑ 82-64 69-73
ΟΣΦΠ-ΛΙΜΟΖ 59-67 59-67

Και στα προημιτελικά προκρίθηκε με 2-1 νίκες Ολυμπιακός-Μπάκλερ Μπολόνια 64-77, 89-69, 65-62.

Στον ημιτελικό του φάιναλ φορ του Τελ Αβίβ κέρδισε τον Παναθηναϊκό 77-72 (που έμεινε ως ιστορικός για την Ελλάδα, διότι ήταν η πρώτη φορά που οι δύο αιώνιοι συναντήθηκαν μεταξύ σε αγώνα ευρωπαϊκής διοργάνωσης), στερώντας έτσι από το Νίκο Γκάλη την τέταρτη και τελευταία ευκαιρία του να αγωνιστεί σε τελικό Ευρωλίγκας. Στον τελικό του Τελ Αβίβ όμως, έζησε το μεγαλύτερο ίσως *μπασκετικό κάζο* στην ιστορία του, καθώς έχασε το τρόπαιο με 59-57 από μια ομάδα που όλα τα προγνωστικά έδιναν ότι ο Ολυμπιακός θα συντρίψει δια περιπάτου, την Ζουβεντούτ Μπαδαλόνα. Όμως η αλήθεια απέβη διαφορετική και μοιραία, καθώς συνολικά σαν ομάδα ο Ολυμπιακός δεν σκόραρε για τα τελευταία 6 λεπτά και 40 δευτερόλεπτα του αγώνα και τελικώς έχασε με ένα μοιραίο τρίποντο του Αμερικανού Κορνήλιους Τόμπσον (το πρώτο τρίποντο που δοκίμασε στον αγώνα!) στα 19 δευτερόλεπτα πριν τη λήξη, ο οποίος έδωσε έτσι την (ανέλπιστη) νίκη στην ομάδα του.

Οι παίκτες της ομάδας ήταν οι ΠΑΣΠΑΛΙΕ, ΤΑΡΠΛΕΙ, ΦΑΣΟΥΛΑΣ, ΣΙΓΑΛΑΣ, ΤΟΜΙΤΣ, ΤΑΡΛΑΤΣ, ΝΑΚΙΤΣ, ΜΠΑΚΑΤΣΙΑΣ κ.α. και προπονητής ο Γ.ΙΩΑΝΝΙΔΗΣ.

1994-95
-------

* Ελληνική συμμετοχή: **Ολυμπιακός, Παναθηναϊκός, ΠΑΟΚ**

1995-96
-------

* Ελληνική συμμετοχή: **Παναθηναϊκός, Ολυμπιακός, Ηρακλής Γ.Σ.**

1996-97
-------

* Ελληνική συμμετοχή: **Ολυμπιακός, Παναθηναϊκός, Πανιώνιος**

Σε μια απομίμηση της προηγούμενης σεζόν, οι δυο από τις τρεις ομάδες μας (ΟΣΦΠ, ΠΑΟ) πέρασαν στα Play-Off, ενώ η τρίτη (Πανιώνιος) κατετάγη τελευταία στον προκριματικό όμιλο και αποκλείστηκε από τη συνέχεια. Ας δούμε αναλυτικά την πορεία τους:

### Ολυμπιακός

Οι Πειραιείς του Ντούσαν Ίβκοβιτς τοποθετήθηκαν στον Β' όμιλο και αντιμετώπισαν κατά σειρά τις Άλμπα Βερολίνου (64-67\*, 61-62), Φορτιτούτο "Τιμσίστεμ" Μπολόνια (96-80, 72-81\*), Σαρλερουά (79-72\*, 87-60), Τσιμπόνα Ζάγκρεμπ (62-61, 61-63\*) και Εστουντιάντες (110-78, 78-87\*). Κατετάγη 5ος και συνέχισε στον 5ο όμιλο, "κουβαλώντας" μαζί του τα αποτελέσματα με Άλμπα και Σαρλερουά, έχοντας επιπλέον αντιπάλους τις ΤΣΣΚΑ Μόσχας (82-51, 79-70\*), Ολίμπια "Στεφανέλ Μιλάνο (71-73\*, 87-84) και Μακάμπι Τελ Αβίβ (69-60, 78-82\*). Στον 5ο όμιλο τερμάτισε τρίτος, έχοντας πετύχει 9 νίκες και 7 ήττες. Στην α' φάση των Play-Off αγωνίσθηκε με μειονέκτημα έδρας κατά της Παρτιζάν Βελιγραδίου και την απέκλεισε με 2-1 νίκες (81-71\*, 60-61, 74-69\*). Στη β' φάση βρήκε μπροστά του τον Παναθηναϊκό, πάλι με μειονέκτημα έδρας. Τότε όμως, εντελώς αναπάντεχα, νίκησε στο πρώτο ματς μέσα στο κλειστό των Ολυμπιακών εγκαταστάσεων με 69-49 (αναπάντεχη σοκαριστικά κακή εμφάνιση του Παναθηναϊκού, που έκανε αίσθηση τότε) και ολοκλήρωσε στο κλειστό του Φαλήρου με 65-57, παίρνοντας έτσι την πρόκριση στο φάιναλ φορ με 2-0 νίκες. Στον ημιτελικό του φάιναλ φορ της Ρώμης υπερίσχυσε της Ολίμπια Λιουμπλιάνας με 74-65 και στο μεγάλο Τελικό λύγισε την αντίσταση της Μπαρτσελόνα, αναδεικνυόμενος πρωταθλητής Ευρώπης για πρώτη φορά στην ιστορία του. Παράλληλα, χάρισε στην Ελλάδα το δεύτερο τίτλο του θεσμού έπειτα από την επιτυχία του ΠΑΟ, το 1996. Κορυφαίος του τελικού ήταν ο Αμερικανός γκαρντ Ντέϊβιντ Ρίβερς (26 πόντοι), ενώ το κύπελλο όρθωσε πρώτος ο αρχηγός Γιώργος Σιγάλας. Το υπόλοιπο ρόστερ συγκροτούσαν οι: Θύμιος Μπακατσιάς, Ουίλι Άντερσον, Δημήτρης Παπανικολάου, Νάσος Γαλακτερός, Φράνκο Νάκιτς, Παναγιώτης Φασούλας, Μίλαν Τόμιτς, Ντράγκαν Τάρλατς, Κρίστιαν Βελπ, Ανατόλι Ζουρπένκο, Αλέξης Ζεβροσένκο και Έρβικ Γκρέι.

| Φάση | Αντίπαλος |   Εντός   |   Εκτός   |
| --- | --- | --- | --- |
| Α' φάση ομίλων |  Άλμπα Βερολίνου | **61-62** | **64-67** |
|  Φορτιτούντο Μπολόνια | **96-80** | **72-81** |
|  Σαρλερουά | **87-60** | **79-72** |
|  Τσιμπόνα Ζάγκρεμπ | **62-61** | **61-63** |
|  Εστουντιάντες | **110-78** | **78-87** |
|  |
|  |
| Β' φάση ομίλων |  ΤΣΣΚΑ Μόσχας | **82-51** | **79-70** |
|  Ολίμπια Μιλάνο | **87-84** | **71-73** |
|  Μακάμπι Τελ Αβίβ |  **69-60** | **78-82** |
|  |
|  |
| Φάση των 16 |  Παρτιζάν Βελιγραδίου |  **60-61** | **81-71** |
| **74-69** |
|  |
| Προημιτελικοί |  Παναθηναϊκός |  **65-57** | **69-49**  |
| Ημιτελικός |  Ολίμπια Λιουμπλιάνας | **74-65** |
| Τελικός |  Μπαρτσελόνα | **73-58** |

### Παναθηναϊκός

Οι "τριφυλλοφόροι" του Μιχάλη Κυρίτση τοποθετήθηκαν στον Γ' όμιλο και αντιμετώπισαν κατά σειρά τις Ολίμπια Λιουμπλιάνας (75-67, 76-74\*), Μπαρτσελόνα (58-77\*, 79-75), ΑΣΒΕΛ Βιλερμπάν (66-72\*, 80-74), "Ινσούρανς" Κροάσια Σπλιτ (72-50, 65-58\*) και Μπάγερ Λεβερκούζεν (78-67\*, 87-79). Ο ΠΑΟ κατετάγη 1ος και συνέχισε στον 7ο όμιλο, "κουβαλώντας" μαζί του τα αποτελέσματα με ΑΣΒΕΛ Βιλερμπάν και Ολίμπια Λιουμπλιάνα, έχοντας επιπλέον αντιπάλους τις Ντιναμό Μόσχας (81-88\*, 71-67), Κάχα Σαν Φερνάντο (90-71, 87-78\*) και Ορτέζ (78-66\*, 75-71). Στον 7ο όμιλο τερμάτισε πρώτος έχοντας πετύχει 13 νίκες και μόλις 3 ήττες. Στην α' φάση των Play-Off αγωνίσθηκε με πλεονέκτημα έδρας κατά της Λιμόζ και την απέκλεισε με 2-0 νίκες (68-67, 70-55\*). Στη β' φάση βρήκε μπροστά του τον Ολυμπιακό, πάλι με πλεονέκτημα και αποκλείστηκε από το φάιναλ φορ. Το ρόστερ αποτέλεσαν οι Φραγκίσκος Αλβέρτης, Τζον Κόρφας, Μίκαελ Κοχ, Βαγγέλης Βουρτζούμης, Νίκος Οικονόμου, Μπάιρον Ντίνκινς, Μαρσέλο Νικολά, Ούγκο Σκονοκίνι, Σάσα Μάρκοβιτς, Φεράν Μαρτίνεθ, Γιάννης Γεωργικόπουλος, Τζον Αμίτσι, Τζον Σάλεϊ, Άντονι Έιβεντ και Τζούλιους Νουόσου.

| Φάση | Αντίπαλος |   Εντός   |   Εκτός   |
| --- | --- | --- | --- |
| Α' φάση ομίλων |  Ολίμπια Λιουμπλιάνας | **75-67** | **76-74** |
|  ΑΣΒΕΛ Βιλερμπάν | **80-74** | **66-72** |
|  Κροάσια Σπλιτ | **72-50** | **65-58** |
|  Μπάγερ Λεβερκούζεν | **87-79** | **78-67** |
|  Μπαρτσελόνα | **79-75** | **58-77** |
|  |
|  |
| Β' φάση ομίλων |  Ντιναμό Μόσχας | **71-67** | **81-88** |
|  Κάχα Σαν Φερνάντο | **90-71** | **87-78** |
|  Ορτέζ | **75-71** | **78-66** |
|  |
|  |
| Φάση των 16 |  Λιμόζ |  **70-55** | **68-67** |
|  |
| Προημιτελικοί |  Ολυμπιακός |  **49-69** |  **57-65** |
|

### Πανιώνιος

Οι νεοσμυρνιώτες στην πρώτη παρουσία τους στην Ευρωλίγκα στάθηκαν ικανοποιητικά. Αντιμετώπισαν στον Α' όμιλο τις ΤΣΣΚΑ Μόσχας (72-67, 66-96\*), Ούλκερ (69-87\*, 84-71), Λιμόζ (92-77, 75-78\*), Μακάμπι (69-74, 57-69\*) και Στεφανέλ (66-90\*, 79-86) και στον 6ο όμιλο επιπλέον τις Τιμσίστεμ (72-88, 58-94\*), Τσιμπόνα (58-85\*, 84-76) και Εστουντιάντες (91-95, 70-92\*). Χρησιμοποιήθηκαν οι Φάνης Χριστοδούλου, Γιώργος Μποσγανάς, Μίροσλαβ Πετσάρσκι, Κιθ Γκάτλιν, Γιώργος Καλαϊτζής, Μίτσελ Ουΐγκινς, Βασίλης Κικίλιας, Γκερτ Χάμινγκ, Ντούσαν Γέλιτς, Γιώργος Καράγκουτης, Χέρμπερτ Τζόουνς, Γιώργος Λαμπράκος, Τζέφρι Μακίνις, Αλεξέι Καρβάλιο και Φεντερίκο Πιέρι. Προπονητής της ομάδας ήταν ο Γιάννης Γιαννόπουλος.

| Φάση | Αντίπαλος |   Εντός   |   Εκτός   |
| --- | --- | --- | --- |
| Α' φάση ομίλων |  ΤΣΣΚΑ Μόσχας | **72-67** | **66-96** |
|  Ούλκερ | **84-71** | **69-87** |
|  Λιμόζ | **92-77** | **75-78** |
|  Μακάμπι Τελ Αβίβ | **69-74** | **57-69** |
|  Ολύμπια Μιλάνο | **79-86** | **66-90** |
|  |
|  |
| Β' φάση ομίλων |  Φορτιτούντο Μπολόνια |  **72-88** | **58-94** |
|  Τσιμπόνα | **84-76** | **58-85** |
|  Εστουντιάντες | **91-95** | **70-92** |
|

1997-98
-------

* Ελληνική συμμετοχή: **ΟΣΦΠ, ΑΕΚ, ΠΑΟΚ**

Από τους τρεις εκπροσώπους μας, μόνο η ΑΕΚ πέτυχε να προκριθεί στο φάιναλ φορ της Βαρκελώνης (Στάδιο "Σαν Τζόρντι", 21-23 Απριλίου 1998). Ήταν η δεύτερη παρουσία της σε τελική τετράδα, έπειτα από την εμπειρία της κατά τη δεκαετία του '60 και η έκτη του Γιάννη Ιωαννίδη σαν προπονητής, αυτή τη φορά της "Ένωσης", μετά τις συμμετοχές του με Άρη (1988-90) και ΟΣΦΠ (1994, 1995).

### Ολυμπιακός

### ΑΕΚ

Η ΑΕΚ βρέθηκε στο 11ο συνεχόμενο φάιναλ φορ της Ευρωλίγκα, έχοντας αντιπάλους τη Μπενετόν Τρεβίζο του Ζέλικο Ομπράντοβιτς (στον ημιτελικό) και την Κίντερ Μπολόνια του Ετόρε Μεσίνα στον τελικό. Την τετράδα συμπλήρωσε η Παρτιζάν Βελιγραδίου.
Επικράτησε της Τρεβίζο με 69-66 (Άντερσον 21, Αλεξάντερ 13, Άντερσεν 10, Πρέλεβιτς 9, Χατζής 4, Λάρσεν 4, Κολντεμπέλα 3, Λάσα 3, Τσακαλίδης 2, Κακιούζης), αλλά ηττήθηκε άδοξα στο μεγάλο τελικό από τη Μπολόνια (που είχε κορυφαίο τον Πρέντραγκ Ντανίλοβιτς) με 44-58 (Κολντεμπέλα 3, Λάσα 7, Πρέλεβιτς 6, Άντερσον 4, Χατζής 4, Λάρσεν 2, Κακιούζης 5, Τσακαλίδης 4, Άντερσεν 4, Αλεξάντερ 5).

| Φάση | Αντίπαλος |   Εντός   |   Εκτός   |
| --- | --- | --- | --- |
| Α' φάση ομίλων |  Ρασίνγκ Παρί | **57-52** | **52-76** |
|  Τσιμπόνα | **70-55** | **63-67** |
|  Ολίμπια Λιουμπλιάνας | **74-65** | **74-71** |
|  Φορτιτούντο Μπολόνια | **80-57** | **67-70** |
|  Άλμπα Βερολίνου | **79-80** | **67-60** |
|  |
|  |
| Β' φάση ομίλων |  Παρτιζάν Βελιγραδίου | **68-76** | **73-71** |
|  Ουλκέρ | **81-73** | **70-63** |
|  Χάποελ Ιερουσαλήμ | **65-51** | **83-68** |
|  |
|  |
| Φάση των 16 |  ΚΚ Σπλιτ | **76-46**  | **62-54** |
|  |
| Προημιτελικοί |  Άλμπα Βερολίνου | **88-68**  | **82-58** |
| Ημιτελικός |  Μπενετόν Τρεβίζο | **69-66** |
| Τελικός |  Βίρτους Μπολόνια | **44-58** |

### ΠΑΟΚ

1998-99
-------

* Ελληνική συμμετοχή: **ΟΣΦΠ, ΠΑΟ, ΠΑΟΚ**

Δείτε επίσης
------------

* Πορεία των ελληνικών ομάδων στην Ευρωλίγκα (1958 - 1989)
* Πορεία των ελληνικών ομάδων στην Ευρωλίγκα (2000 - 2009)
* Πορεία των ελληνικών ομάδων στην Ευρωλίγκα (2010 - 2019)

Πηγές
-----

* Συλλογικό, «100 χρόνια μπάσκετ», εκδόσεις «Τρίποντο», Αθήνα 1991.
* Περιοδικό "Τρίποντο"
* Αθλητικές εφημερίδες της εποχής.